Kustavi

Kustavi (, entinen Kivimaa) on vuonna 1874 perustettu Suomen kunta, joka kuuluu Vakka-Suomen seutukuntaan ja Varsinais-Suomen maakuntaan. Nimensä Kustavi on saanut Kustaa III:lta, joka perusti nimeään kantaneen seurakunnan Saaristomeren Suomen puoleiselle reunalle. Rantaviivaa Kustavilla on noin 908 km, ja siellä on noin 3 100 kesäasuntoahttp://www.kustavi.fi/ (luettu 12. tammikuuta 2009). Kustavin asukasluku yli kymmenkertaistuu kesäisin ja sen vuoksi Kustavi on asukaslukuun nähden Suomen suurin mökkikunta.1.1.2018 Kustavin asukasluku oli 923. Kustavin pinta-ala on  km², josta  km² on maata,  km² sisävesialueita ja loput  km² merivesialueita.

Kustavi on väkiluvultaan Varsinais-Suomen maakunnan pienin kunta sekä Manner-Suomen kolmanneksi pienin kunta Luhangan ja Lestijärven jälkeen.

 Maantiede 
Kustavin naapurikunnat ovat Brändö, Parainen, Naantali, Taivassalo ja Uusikaupunki.

Kunnassa on kaikkiaan 20 järveä, joista suurimmat ovat Sikaraumanpuhti, Hilappajärvi ja Kylänjärvi.

Kustavin Natura-kohteita ovat Södra Sandbäckin hylkeidensuojelualue, linnustollisesti tärkeät Katanpää ja Seksmiilarin saaristo, välisaaristoa edustava Langstet sekä Hulaholmi-Kluuvi, jossa pesii poikkeuksellisen paljon kololintuja. Kustavin vuorten Natura-alueeseen kuuluva Jeremiaan luolat on suurista irtokivistä muodostunut louhikko.

 Kylät 
Anavainen, Boda (Puore), Böle (Pyöli), Elmnäs (Elmnäinen), Etelä-Vartsala (Vartsala Söderby), Friisilä (Frisby), Viherlahti (Grönvik), Idula, Iso Koiluoto (Stor Malö), Isoluoto (Storskär), Iso-Rahi (Stora Rahi), Kaurissalo, Kevo (Stansholm/Staffansholm), Kiparluoto (Skepparholm), Kivimaa, Koelsuu (Godelsjö), Koivula eli Koila, Kunnarainen (Gunnarais/Gunnarsby), Laupunen (Löpö), Lypertö, Langstet (Långstjärt, Långstjert), Parattula, Pleikilä (Bleknäs), Pohjois-Vartsala (Vartsala Norrby), Rahinkorpi, Ruola, Ruoni (Strömma), Salminiittu (Sundäng), Siusluoto (Sjusholm), Vähä-Rahi (Lilla Rahi), Västerby eli Westerby ym..

 Historia 
Kustavin seurakunta perustettiin Taivassalon seurakuntaan kuuluneena Kivimaa-nimisenä kappeliseurakuntana vuonna 1783. Sille rakennettu kirkko sai nimen Gustav Ruotsin silloisen kuninkaan, Kustaa III:n mukaan Kuntana Kustavi aloitti toimintansa vuonna 1874, saaristopitäjille myönnetyn lykkäyksen vuoksi vasta muutamia vuosia sen jälkeen, kun vuonna 1865 annetulla lailla maalaiskunnat oli päätetty erottaa seurakunnista. Kivimaan kappeli oli eronnut samana vuonna itsenäiseksi kirkkoherrakunnaksi nimellä Kustavi. Vuonna 1897 kunta sai nykyisen, Kustaa III:een viittaavan nimensä.

Vuosisatojen ajan tärkeimpinä elinkeinoina olivat merenkulku ja kalastus. Aina 1920-luvulle asti miltei jokaisen kustavilaisen perheen elanto oli sidottu mereen.

Vuonna 1982 valmistui Suomen kymmenenneksi pisin silta, Kaitaisten silta.

 Hallinto 
Kustavin kunnanjohtaja on ollut vuodesta 2022 Rauno Peltola. Hänen edeltäjänsä oli Veijo Katara. Kunnanvaltuustossa on 15 paikkaa. Kaudella 2025–2029 kokoomuksella on seitsemän paikkaa, keskustalla viisi, Pro Kustavi yhteislistalla kaksi ja SDP:llä yksi.

 Talous 
Vuonna 2015 kunnassa oli 278 työpaikkaa. Niistä 15 % oli alkutuotannossa (maa-, metsä- ja kalataloudessa), 55 % palveluissa ja 25 % jalostuksessa.

Kustavin suurimpiin toimijoihin kuuluu S-ryhmän Sale, joka on kesälomalaisten suosituin pysähdyspiste. Kunnasta löytyy myös muita yrityksiä kuten osakeyhtiö Pureva ab, Kustavin Savipaja oy, Merineule oy, Laura Peterzén studio, Mokkapuu ay.

Vuonna 2016 eniten yhteisöveroa maksaneet yritykset olivat Kustavin Merikala, Kalastusalus Anne ja rakenneteknisiä palveluita tarjoava BM Raudoite Länsi-Suomi. (lisätietoja myös yritysten omilta sivuilta)

Noin 3 000 kesämökistä saatavan kiinteistöveron osuus on selvästi suurempi kuin koko maassa – kuudesosa kunnan budjetista.

Väestönkehitys
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.

Taajamat
Vuoden 2017 lopussa Kustavissa oli 923 asukasta, joista 333 asui taajamassa, 571 haja-asutusalueilla ja 19:n asuinpaikat eivät olleet tiedossa. Kustavin taajama-aste on 36,8 %. Kunnassa on vain yksi taajama, Kustavin kirkonkylä.

 Palvelut 
Mökkiläisten suuri määrä riittää pitämään kunnassa yllä monenlaisia palveluita, siellä on jopa Alko.

Kustavin varhaiskasvatuspalvelut olivat maksuttomia kokeiluaikana 1.1.–31.12.2018. Kunnassa on yksi päiväkoti, jossa annetaan myös esiopetusta.

Perusopetusta tarjoaa Kivimaan koulu, joka on vuosiluokkien 1–6 koulu. Vuosiluokkien 7–9 opetus järjestetään Taivassalon yhtenäiskoulussa naapurikunnassa.

Kustavissa toimivat Vakka-Suomen kansalaisopisto sekä Vakka-Suomen musiikkiopisto.

 Matkailu 
Kustavi on suosittu kesälomailukohde, jonne tulee kesäisin jopa tuhansia kesämökkiläisiä. Kustavintie on suosittu pyöräilyreitti, mutta se on vaarallinen jalankulkijoille ja pyöräilijöille. Kesäliikenteen holtiton ajotyyli on johtanut jopa kuolemantapauksiin. Paikalliset ovat jo pitkään toivoneet jalankulun ja pyöräilyn väylää, mutta asia on torpattu toistuvasti rahan puutteeseen vedoten. Jalankulun ja pyöräilyn turvallisuuden sijasta kunnan toive oli nostaa nopeusrajoituksia entisestään vastustaen ELY-keskuksen nopeusrajoituksen alentamista.

 Nähtävyydet 
Kustavissa sijaitsevat muun muassa 1700-luvun lopulla rakennettu Kustavin kirkko, Isokarin majakka, Itätalon talonpoikaiskartano, Suomen sodan muistomerkki, Jeremian luolat ja Vartsalan lossi sekä entiset kirkonpaikat Pyhän Johanneksen ja Pyhän Jaakobin kirkkomaat. Selkämeren kansallispuiston luonnon- ja kulttuurihistoriallisia nähtävyyksiä ovat Isokarin majakkasaari ja Katanpään linnoitussaari.

Uskonnolliset yhteisöt
Vuoden 2018 aluejaon mukaan Kustavissa on seuraavat Suomen evankelis-luterilaisen kirkon seurakunnat:
 Kustavin seurakunta

Suomen ortodoksisen kirkon seurakunnista Kustavin alueella toimii Turun ortodoksinen seurakunta.https://ort.fi/seurakunnat-hiippakunnat-ja-luostarit/seurakunnat/turun-ortodoksinen-seurakunta  

Kirkon sisäisistä herätysliikkeistä vaikutusta on herännäisyydellä.

Kuuluisia kustavilaisia
 David Jansson (1821–1883), laivanvarustaja
 Frans Victor Martinson (1832–1909), kauppias, kauppaneuvos
 August Bernhard Mäkelä (1863–1932), pakinoitsija
 Volter Kilpi (1874–1939), kirjailija, Eero Kilven veli
 Eero Kilpi (1882–1954), Suomen kansallisteatterin näyttelijä
 Antti Wihuri (1883–1962), laivanvarustaja ja suurlahjoittaja, merenkulkuneuvos
 Hagar Olsson (1893–1978), kirjailija, kirjallisuuskriitikko, näytelmäkirjailija ja kielenkääntäjä
 Martti Ruola (1917–1988), rakennusmestari ja teollisuusneuvos
 Urho Ruola (1919–2006), rakennusmestari ja vuorineuvos, Martti Ruolan veli
 Edvin Salonen (1912–2006), ammattiyhdistysjohtaja

 Kulttuuri 
 Murre 
Kustavin alueella puhutun kielen perustana on pohjoinen Lounais-Suomen murre. Kustavin murre kuuluu Lounais-Suomen pohjoisryhmän Taivassalon alaryhmään.

 Ruokakulttuuri 
Kustavin pitäjäruoaksi nimettiin 1980-luvulla keitetty hauki piparjuurikastikkeen kera.Kolmonen, Jaakko 1988. Kotomaamme ruoka-aitta: Suomen, Karjalan ja Petsamon pitäjäruoat, s. 21. Helsinki: Patakolmonen Ky.. Kustavilla on myös kahvihistoriaa joita käsitellään mm. Volter Kilven kirjoituksissa.

 Katso myös 
 Luettelo Kustavin julkisista taideteoksista ja muistomerkeistä

 Lähteet 

 Aiheesta muualla 

 Kustavin kunnan kotisivu
 Tilastokeskus: Kustavin avainluvut
 Anavaisen kartta  vuodelta 1697
 Friisilän kartta  vuodelta 1696
 Västerbyn kartta  vuodelta 1699 maanmittari Olof Mörtin tekemät

*
Luokka:Seulonnan keskeiset artikkelit